标题：李白墓碑文
李公新墓碑
  李白墓园
骐骥筋力成，意在万里外。历块一撅，毙于空谷，惟余骏骨，价重千金，大鹏羽翼张，势欲摩穹昊。天风不来，海波不起。塌翅别岛，空留大名。人亦有之，故左拾遗、翰林学士李公之谓矣。公名白，字太白，其先陇西成纪人。绝嗣之家，难求谱牒。公之孙女搜于箱箧中，得公之亡子伯禽手疏十数行，纸坏字缺，不能详备。约而计之，凉武昭王九代孙也。隋末多难，一房被窜于碎叶，流离散落，隐易姓名。故自国朝以来，?纪律于属籍。神龙初，潜还广汉，因侨为郡人。父客，以逋其邑，遂以客为名，高卧云林，不求禄仕。公之生也，先府君指天枝以复姓，先夫人梦长庚而告详，名之与字，咸所取象。受五行之刚气，叔夜心高；捉三蜀之雄才，相如文逸。瑰奇宏廊，拔俗无类。少以侠自任，而门多长者车。常欲一鸣惊人，一飞冲天，彼渐陆迁乔，皆不能也。由是慷慨自负，不拘常调，器度弘大，声闻于天。天宝初，召见于金銮殿，玄宗明皇帝降辇步迎，如见园、绮。论当世务，草答蕃书，辩如悬河，笔不停辍。玄宗嘉之，以宝床方丈赐食于前，御手和羹，德者褒美。褐衣恩遇，前无比俦。遂直翰林，专掌密命，将处司言之任，多陪侍从之游。他日，泛白莲池，公不在宴。皇欢既洽，召公作序。时公已被酒于翰苑中，仍命高将军扶以登舟，优宠如是，既而上疏请还旧山，玄宗甚爱其才，或虑乘醉出入省中，不能不言温室树，恐掇后患，惜而遂之。公以为千钧之弩，一发不中，则当摧?折牙而永息机用，安能效碌碌者苏而复上哉!脱屣轩冕，释羁缰锁，因肆情性，大放宇宙间，饮酒非嗜其酣乐，取其昏以自富；作诗非事于文律，取其吟以自适，好神仙非慕其轻举，将不可求之事求之。欲耗壮心，遣余年也。在长安时，秘书监贺知章号公为谪仙人。吟公《乌栖曲》云：“此诗可以泣鬼神矣!”时人又以公及贺监、汝阳王、崔宗之、裴周南等八人为酒中八仙，朝列赋谪仙歌百余首。俄属戎马生郊，远身海上，往来于斗牛之分，优游没身。偶乘扁舟，一日千里，或遇胜境，终年不移。时长江远山，一泉一石，无往而不自得也。晚岁，渡牛渚矶，至姑熟，悦谢家青山，有终焉之志。盘恒利居，竟卒于此。其生也，圣朝之高主；其往也，当涂之旅人。代宗之初，搜罗俊逸。拜公左拾遗，制下于彤庭，礼降于玄壤，生不及禄，殁而称官，呜呼命欤！传正生唐代，甲子相悬，尝于先大夫文字中见与公有浔阳夜宴诗，则知与公有通家之旧。早于人间得公遗篇逸句，吟咏在口。无何叨蒙恩奖，廉问宣池。按图得公之坟墓在当涂邑，囚令禁樵采，备酒扫。访公之子孙，欲申慰荐。凡三四年，乃获孙女二人，一为陈云之室，一乃刘劝之妻，皆编户?也。因召至郡庭，相见与语。衣服村落，形容朴野，而进退闲雅，庆对详谛，且祖德如在，儒风宛然。问其所以，则曰：“父伯禽；以贞元八年不禄而卒。有兄一人，出游一十二年，不知所在。父存无官，父殁为民，有兄不相保，为天下之穷人。无桑以自蚕，非不知机杼；无田以自力，非不知稼穑。况妇人不任，布裙粝食，何所仰给?俪于农夫，救死而已。久不敢闻于县官，惧辱祖考，乡闾逼迫，忍耻来告。”言讫泪下，余亦对之泫然。因云：“先祖志在青山，遗言宅兆，顷属多故，殡于龙山东麓，地近而非本意。坟高三尺，日益摧圮。力且不及，知如之何”。闻之悯然，将遂其请。因当涂令诸葛纵会计在州，得谕其事。纵亦好事者，学为歌诗，乐闻其语，便道还县，躬相地形，卜新宅于青山之阳，以元和十二年正月二十三日，迁神焉。东以谷氏为邻，西去旧坟六里，南抵驿路三百步，北倚谢公山，即青山也，天宝十二载敕改名焉。因告二女，将改适于士族。皆曰：“夫妻之道，命也，亦分也。在孤穷既失身于下俚，仗威力乃求援于它们。生纵偷安，死何面目见大父于地下?欲败其类，所不忍闻。”余亦嘉之，不夺其志，复井税、免徭役而已，今士大夫之葬，必志于墓，有勋庸道德之家，兼树碑于道。余才术贫虚，不能两致，今作新墓铭，辄刊二石，一置于泉扃，一表于通路，亦岘首、汉川之义也。庶芳声之不泯焉．文集二十卷，或得之于时之文士，或得之宗族，编辑断简，以行于代。铭曰： 
嵩岳降神，是生辅臣；蓬莱谴真，斯为逸人。晋有七贤，唐称八仙。应彼星象，惟公一焉。晦以曲蘖，畅于文篇，万象奔走乎笔端，万虑泯灭乎樽前。卧必酒瓮，行为酒船；吟风咏月席地幕天，但贵乎适其所适，不知夫所以然而然。至今尚疑其醉在千日，宁审乎寿终百年，谢家山兮李公基，异代诗流同此路。旧坟卑庳风雨侵，新宅爽垲松柏林，故乡万里且无嗣，二女从民永于此。猗欤琢石为二碑，一藏幽隧一临岐。岸深谷高变化时，一存一毁名不亏。 
李翰林新墓碑，唐宣歙观察使范传正之文也。墓之更徙，盖元和乙酉岁，距今淳佑壬寅凡四百二十六年。碑石断仆零落，仅存方尺许，于榛莽间。字画作唐隶，遒劲可爱。惜未能得其全也。惟前人立碑之意，所以表墓。今墓幸可识，而碑不复存。年运而往，吾惧过之者，忘下马之敬矣。既为墓而崇其封，又更葺其祠宇。得碑之文于其集中，乃重书刻石，立之墓左，庶来者有考焉。是岁十一月甲午，朝请大夫、江南东路运转判官兼江东淮东茶盐提领官，时暂兼权太平州事节制军马孟点敬识。
李君墓志
  前监察御史 李华 
呜呼!姑孰东南，青山北址，有唐高士李白之墓。呜呼哀哉!夫仁以安物，公其懋焉；义以济难，公其志焉；识以辩理，公其博焉；文以宣志，公其懿焉；宜其上为王师，下为伯友。年六十有二，不偶，赋《临终歌》而卒。悲夫!圣以立德，贤以立言，道以恒世，言以经俗，虽曰死矣，吾不谓其亡矣也。有子曰伯禽，天然。长能持，幼能辩，数梯公之德，必将大其名也已矣。 
铭曰：立德谓圣，立言谓贤。嗟君之道，奇于人而侔于天，哀哉! 
李华：约公元784年前后在世，字遐叔，赞皇(今河北赞皇县)人，曾任擢检校吏部员外郎。
李君碣记
尚书膳部员外郎 刘全白 撰 
朝议郎行当涂县令 顾游秦 建 
君名白，广汉人。性倜傥，好纵横术。善赋诗，才调逸迈，往往兴会属词，恐古之善诗者亦不逮，尤工古歌。少任侠，不事产业，名闻京师。 
天宝初，玄宗辟翰林待诏，因为和蕃书，并上《宣唐鸿猷》一篇。上重之，欲以纶诰之任委之。同列者所谤，诏令归山。遂浪迹天下，以诗酒自适。又志尚道术，谓神仙可致，不求小官，以当世之务自负，流离车感轲，竞无所成名。有子名伯禽，偶游至此，遂以疾终，因葬于此。文集亦无定卷，家家有之，呜呼!与其才不与其命，悲夫! 
全白幼则以诗为君所知，乃此投吊，荒坟将毁，追想音容，悲不能止。邑有贤宰顾公游秦，志好为诗。亦赏慕效李君气调，因嗟盛才冥寞，遂表墓式坟，乃题贞石，冀传于往来也。 
贞元六年四月七日记，沙门履文书。坟去墓记一百二十步。 
四、
翰林学士李公墓碑
前秘书省校书郎 裴敬
李翰林名白，字太白，以诗著名。召入翰林，世称才名，占得翰林，他人不复争先，其后以胁从得罪，既免，遂放浪江南。死宣城，葬当涂青山下。李阳冰序诗集，粗具行止。敬尝游江表，过其墓下，爱其才，壮其气，味其嗜酒，知其取适，作碑于墓。且曰：先生得天地秀气耶?不然，何异于常之人耶?或曰：太白之精下降，故宇太白，故贺监号为谪仙，不其然乎?故为诗格高旨远，若在天上物外，神仙会集，云行鹤驾，想见飘然之状；视尘中屑屑米粒，虫睫纷扰，菌蠢羁绊蹂躏之比。 
又尝有知鉴，客并州，识郭汾阳于行伍间，为免脱其刊责而奖重之。后汾阳以功成官爵请赎翰林，上许之，因免诛，其报也。又常心许剑舞。裴将军，予曾叔祖也，尝投书曰：“白愿出将军门下。”其文高，其气雄，世稀其本，惧失其传，故序传之。太和初，文宗皇帝命翰林学士为三绝赞，公之诗歌，与将军剑舞，洎张旭长史草书，为三绝。夫天付上才，心同灵气，贤杰相投，龙虎两合，可为知者言，非常人所知也。 
夫古以名德称占其官谥者甚希。前以诗称者，若谢吏部，何水部、陶彭泽、鲍参军之类；唐朝以诗称，若王江宁、宋考功、韦苏州、王右丞、杜员外之类；以文称者，若陈拾遗、苏司业、元容州、萧功曹、韩吏部之类；以德行称者，元鲁山、阳道州；以直称者，魏文贞、狄梁公；以忠烈称者，颜鲁公、段太尉；以武称者，李卫公、英公；以学行、文翰俱称者，虞秘监。唐之得人，于斯为盛。翰林其以诗称之一也。 
予尝过当涂，访翰林旧宅。又于浮屠寺化城之僧，得翰林自写《访贺监不遇》诗云：“东山无贺老，却棹酒船回。”味之不足，重之为宝，用献知者。又于历阳郡得翰林《与刘尊师书》一纸，思高笔逸。又尝游上元蒋山寺，见翰林赞志公云：“水中之月，了不可取，刀齐尺量，扇迷陈语。”文简事备，诚为作者，附于此云。 
会昌三年二月中，敬自淠水草堂南游江左，过公墓下。四过青山，两发涂口，徘徊不忍去。与前濮州鄄城县尉李劭，同以公服拜其墓，问其墓左人毕元宥，实备洒扫，留绵帛，具酒馔祭公。知公无孙，有孙女二人，一娶刘劝，一娶陈云，皆农夫也。且曰二孙女不拜墓已五六年矣。因告邑宰李君都杰，请免毕元宥力役，俾专洒扫事。 
嘻!享名甚高，后事何薄。谢公旧井，新墓角落。青山白云，共为萧索。巨竹拱墓，如公卓荦。天长地久，其名不朽。此为祭文，写授元宥。 
又为碑曰：“贵尽皆然，名存则难，故予重名不重官”。作李翰林碑十五字而已 
姑孰杂咏·青山李白墓
夏传寿
李白当涂岁月稠，卅八年间七次游。诗仙圣境埋忠骨，志在青山死不休！
【注】史载李白自25岁第一次到当涂开始，直至63岁终老当涂，38年间先后七次来到当涂。　　李白（701年2月28日－762），字太白，号青莲居士，唐朝诗人，有“诗仙”之称，最伟大的浪漫主义诗人。汉族，出生于西域碎叶城（今吉尔吉斯斯坦托克马克），5岁随父迁至剑南道之绵州（巴西郡）昌隆县（712年更名为昌明县，今四川绵阳江油市青莲乡），祖籍陇西郡成纪县（今甘肃平凉市静宁县南）。其父李客，育二子（伯禽、天然）一女（平阳）。存世诗文千余篇，代表作有《蜀道难》、《行路难》、《梦游天姥吟留别》、《将进酒》等诗篇，有《李太白集》传世。762年病逝于安徽当涂，享年61岁。其墓在安徽当涂，四川江油、湖北安陆有纪念馆。
他的一生，绝大部分在漫游中度过。天宝元年（七四二），因道士吴筠的推荐，被召至长安，供奉翰林。文章风采，名动一时，颇为玄宗所赏识。后因不能见容于权贵，在京仅三年，就弃官而去，仍然继续他那飘荡四方的流浪生活。安史之乱发生的第二年，他感愤时艰，曾参加了永王李璘的幕府。不幸，永王与肃宗发生了争夺帝位的斗争，兵败之后，李白受牵累，流放夜郎（今贵州境内），途中遇赦。晚年漂泊东南一带，依当涂县令李阳冰，不久即病卒。
李白的诗以抒情为主。屈原而后，他第一个真正能够广泛地从当时的民间文艺和秦、汉、魏以来的乐府民歌吸取其丰富营养，集中提高而形成他的独特风貌。他具有超异寻常的艺术天才和磅礴雄伟的艺术力量。一切可惊可喜、令人兴奋、发人深思的现象，无不尽归笔底。杜甫有「笔落惊风雨，诗成泣鬼神」（《寄李十二白二十韵》）之评，是屈原之后我国最为杰出的浪漫主义诗人，有「诗仙」之称。与杜甫齐名，世称「李杜」，韩愈云：「李杜文章在，光焰万丈长。」（《调张籍》）。有《李太白集》。
【主要作品】 
《客中作》《秋登宣城谢朓北楼》《宣州谢朓楼饯别校书叔云》《静夜思》 《月下独酌》  《望庐山瀑布》《将进酒》 《早发白帝城》《赠汪伦》《下终南山过斛斯山人宿置酒》《 长干行》《蜀道难》《长相思》           《渡荆门送别》《怨情 》《 登金陵凤凰台 》《行路难》《 黄鹤楼送孟浩然之广陵》《 赠孟浩然》《 金陵酒肆留别》《子夜吴歌》等。